રાજા જનમેજય અને ઋષિ વૈશંપાયનના સંવાદ દ્વારા કાશ્મીર વિશે માહિતી મળે છે. જનમેજય એટલે અર્જુનનો પૌત્ર, પરીક્ષિતનો દીકરો અને વૈશંપાયન એટલે વેદવ્યાસના શિષ્ય. આ પુરાણ અનુસાર ‘કુરુક્ષેત્રના યુદ્ધમાં આર્યાવર્તમાંના અનેક રાજાઓએ પોતાનું સૈન્ય મોકલ્યું હતું; પણ કાશ્મીરના રાજાએ શા માટે ન મોકલાવ્યું ?’, એવો પ્રશ્ન રાજા પૂછે છે. ત્યારે ઋષિ કહે છે, “ત્યાંનો રાજા ઓછી વયનો હોવાથી તે ‘કોના પક્ષમાં લડવું ?’, આ નિર્ણય લેવા જેટલો પરિપક્વ નથી; તેથી તેને પૂછ્યું નહીં.” તેની પાછળ જરાસંધ, ગોનંદ, દામોદર આ રીતે કંસના પક્ષમાંના કાશ્મીરના રાજાનો, કૃષ્ણના સગાંઓનો સંબંધ છે. તે સમયે કાશ્મીર આ એક જિલ્લો હતો. ગાંધારમાં વિવાહ માટે જતી વેળાએ (કૃષ્ણએ કંસને મારી નાખ્યો તેથી) ગોનંદે તેને આવાહન કર્યું. બલરામે દ્વંદ્વમાં ગોનંદનો વધ કર્યો અને તેના પુત્ર દામોદરને કૃષ્ણએ મારી નાખ્યો. તેને કારણે ત્યાંનુ રાજ્ય રાજાવિહીન બની ગયું. ત્યારે કૃષ્ણએ દામોદરનાં પત્નીને રાજ્યકારભાર કરવાનો અધિકાર આપ્યો. તેની કૂખનો પુત્ર ગોનંદ દ્વિતીય મોટો થાય ત્યાં સુધી તે રાજ્યકારભાર કરતી હતી. આ બધું કાશ્મીરની ભૂમિમાં બન્યું છે. તે કદાચ રાજ્ય કરનારી જગત્ની પ્રથમ સ્ત્રી હશે. ત્યાર પછી દીદા અને કોટારાની આ ૨ કાશ્મીરી પ્રશાસક સ્ત્રીઓએ કાશ્મીરને એક રાખવાનું અને હુમલાખોરોથી બચાવવાનો પ્રયત્ન કર્યો. તે વિશે પણ ઇતિહાસ મૂંગો છે !